שיחה:סופי דה רקוף

message: לא התרשמתי בקיום חשיבות דוד55 - שיחה 07:59, 11 בינואר 2022 (IST)
replies: text: ערך על מעצבת בריטית שפועלת בלוס אנג'לס, ואין עליה ערך בוויקיפדיה האנגלית. מהכתוב בערך (ללא גיבוי במקורות) לא נראה שקיימת חשיבות אנציקלופדית. Lostam - שיחה 10:11, 11 בינואר 2022 (IST)
replies: text: :Balberg - שיחה 10:42, 14 בינואר 2022 (IST)
replies: text: ::אני מנסה לשפר את הערך כדי להראות שהוא עומד ברף החשיבות. הצבתי תבנית עבודה. אשמח אם תוכלו להמתין עם ההחלטה שלכם עד שאסיים (מאמינה שמחר אסיר את התבנית). תודה. דוג'רית - שיחה 16:39, 14 בינואר 2022 (IST)
replies: text: :::. הרחבתי את הערך והוספתי מקורות. ,  ו - אשמח אם תבחנו את הערך כעת ותשקלו את בחירתכם שנית. הנימוקים לחשיבות הם: מדובר במעצבת תלבושות בולטת מאוד בתחום עיצוב התלבושות. עיצוביה בשובר הקופות לא רק בלונדינית נחשבים לאייקונים. היא הייתה מועמדת פעמיים לפרס גילדת מעצבי התלבושות . העיצובים שלה הופיעו בתערוכת עיצוב תלבושות שנערכה במוזיאון ויקטוריה ואלברט. תערוכה זו כללה את 130 עיצובי התלבושות האייקונים ביותר של המאה העשרים, כולל חליפתו של סופרמן והתלבושת המרופטת של צ'רלי צ'פלין. דה רקוף פעילה מאוד בתעשיית הסרטים ההוליוודית (בין הסרטים עליהם עבדה: הנרקוד?, אין כמו אלבמה, אקסית במצור, הגלישה הגדולה במאווריקס, דני קולינס  וזאת מלחמה). העובדה שאין עליה (עדיין) ערך בוויקיפדיה האנגלית מעידה על דלות ויקיפדיה בנושא עיצוב התלבושות (ייתכן שאין מספיק עורכים שנושא עיצוב התלבושות מעסיק אותם, ומכאן המחסור). אפשר לראות שחסרים ערכים בויקי האנגלית אפילו למעצבי תלבושות שהיו מועמדים לאוסקר (לדוגמה: Dien van Straalen, Danny Glicker, Monique Prudhomme, Bina Daigeler, Massimo Cantini Parrini). ובכל מקרה, חשוב לזכור שעצם הקיום או חוסר הקיום של ערך מקביל בויקי אנגלית אינו לכשעצמו נימוק לחשיבות או חוסר חשיבות. דה רקוף פעילה לא רק בתעשיית הקולנוע ההוליוודי אלא גם בתעשיית הטלוויזיה והפרסום. העיצובים של דה קרוף נכללו בספרה של דבורה נודלמן לנדיס  שנקרא Dressed: A Century of Hollywood Costume Design. לנדיס היא נשיאת גילדת מעצבי התלבושות  ושם דבר בעולם עיצוב התלבושות. כל הדברים הללו בהחלט מקנים לדה רקוף חשיבות אנציקלופדית. שימו לב שיש לנו ערכים על מעצבי תלבושות ישראלים (:קטגוריה:מעצבי תלבושות ישראלים) שעיצבו תלבושות בסרטים ישראלים מקומיים (ולא בסרטים הוליוודים ושוברי קופות כמו שדה רקוף זכתה לעבוד בהם) והם עוברים את רף החשיבות. דוג'רית - שיחה 17:11, 15 בינואר 2022 (IST)
replies: text: ::::הערך הורחב באופן משמעותי ביותר. יחד עם זאת, דה רקוף הייתה פעמיים מועמדת לפרס ולא זכתה. היא קיבלה פרס של מגזין אך לא בטוח עד כמה זה נחשב. ערך בוויקיאנגלית אינו תנאי, יחד עם זאת יש שם ערכים על 253 מעצבי תלבושות אמריקאים ו-90 בריטים והיא לא נכללת ברשימה זו. קשה להגיד שזה "מעצבת תלבושות איקונית" ונראה לי שאין לה חשיבות. דוד55 - שיחה 07:33, 16 בינואר 2022 (IST)
replies: text: :::::עצם המועמדות לפרס גילדת מעצבי התלבושות  מקנה לה חשיבות (ולא רק זה). יש לנו בוויקיפדיה ערכים על מעצבי תלבושות שהיו מועמדים לפרסים מקומיים\ישראלים - והדבר אכן מקנה להם חשיבות. סבטלנה ברגר מעצבת תלבושות עבור הבימה והקאמרי והייתה מועמדת לפרסים חשובים בתחום. זה בהחלט מקנה לברגר חשיבות. סופי דה רקוף אמנם לא מעצבת תלבושות לתעשיית הקולנוע הישראלית המשגשגת או לבימה, היא מעצבת תלבושות "רק" לסרטים הוליוודים, חלקם שוברי קופות, כמו לא רק בלונדינית, אין כמו אלבמה ומת לחגוג . כמו כן, טענתי שעיצוביה אייקונים (ולא שהיא עצמה אייקונית). אתה סופר את הערכים בוויקי האנגלית שקיימים. אינך מתעכב על המספר החשוב יותר: המספר של הערכים שעדיין לא קיימים. מעצבת התלבושות איימי ווסטקוט (Amy Westcott) האמריקאית, הייתה מועמדת בשנת 2010 לפרס באפט"א לעיצוב התלבושות הטוב ביותר על עבודתה בסרט ברבור שחור, ואין לה (עדיין) ערך בוויקי האנגלית. זה בלתי מתקבל על הדעת להסיק שמשום שאין לה ערך בוויקי האנגלית - אין לה חשיבות אנציקלופדית. בקטגוריה האנגלית של מעצבי תלבושות נורווגים  יש רק ערך אחד. האם מזה יש להסיק שיש רק מעצב תלבושות נורווגי אחד שיש לו חשיבות אנציקלופדית? בוודאי שלא. המסקנה הסבירה יותר היא שוויקיפדיה לא עומדת בקצב ולא מצליחה להקיף את כל הידע האנושי, ולכן יש עוד הרבה עבודה, וזהו הרי מה שלוגו ויקיפדיה מסמל (פאזל לא גמור שנמצא בבנייה מתמדת). דוג'רית - שיחה 11:03, 16 בינואר 2022 (IST)
replies: text: ::::::ראשית, תודה לדוג'רית על הרחבת ושיפור הערך. עדיין לא השתכנעתי לגמרי שישנה חשיבות. אם הייתה מועמדת לפרס האוסקר או באפט"א על עיצוב תלבושות זה היה מספיק לדעתי, אבל כעת לאחר ההרחבה מדובר מבחינתי בערך גבולי שיכול להישאר. Lostam - שיחה 11:25, 16 בינואר 2022 (IST)
replies: text: :::::::, שם לב שרף החשיבות של מעצבי תלבושות ישראלים הרבה יותר נמוך (דה פקטו). מעצבי תלבושות בתיאטרון הבימה או הקאמרי זכאים לערך (ובצדק) מבלי שהם צריכים להיות מועמדים לאוסקר, אז בוודאי ובוודאי שגם מעצבי תלבושות של שוברי קופות הוליוודים. כמו ששחקן\במאי\מפיק\תסריטאי לא חייב להיות מועמד לפרס האוסקר או באפט"א כדי להיות זכאי לערך, כך מעצבי תלבושות לא חייבים לעמוד ברף הזה. יש עוד הרבה פרסים חשובים בתחום (פרס גילדת מעצבי התלבושות הוא אחד מהם). ובכל מקרה, הבסיס של החשיבות נובע מעצם עבודתה בתעשיית הקולנוע ההוליוודית (כמו כל במאי או מפיק שהיו זכאים בשל כך לערך). העובדה שעיצוביה הפכו לאייקונים, ושהיא קיבלה הכרה (באמצעות מועמדויות וכו') רק מחזקת את חשיבותה. תודה לך על הקריאה הנוספת ועל תשומת הלב לעניין. דוג'רית - שיחה 17:51, 16 בינואר 2022 (IST)
thread_title:  חשיבות